Žemuoginis stiebinis nematodas

Žemuoginis stiebinis nematodas (Ditylenchus dipsaci) – Anguinidae šeimos kirmėlė.

Antro ir trečio ūgio lervos žiemoja žemuogių kelmeliuose tarp lapų. Dauginasi ir vystosi augalų audiniuose. Dažnai randama ant pupelių, pomidorų, agurkų ir daugelio piktžolių.

Apkrėsti augalai nuskursta. Ant stiebų, lapkočių ir lapų gyslų pastebima sustorėjimų. Lapkočiai ir žiedkočiai trumpi, iškrypę. Lapai smulkūs, raukšlėti, epidermis sutrūkinėjęs. Ant lapų ir stiebų žydėjimo metu ir uogoms nokstant atsiranda rusvų dėmių. Augalai dera blogai, uogos smulkios, deformuotos, kietos. Kenkėjas plinta su sodinamais daigais. Esant labai drėgniems orams, stiebiniai nematodai pereina į dirvą, kur diapauzuoja.Sodininko žinynas 1987. Vilnius, Lietuvos KP CK leidykla, 1987, 101 psl.

 Kovos priemonės 
Augalus, apsikrėtusius nematodais, reikia išrauti su šaknimis ir sunaikinti.

Sodinti tik sveikų augalų daigus.

Naikinti piktžoles. Reguliariai palaikant drėgmę, tinkamai tręšiant augalus, sudaromos nepalankios sąlygos kenkėjams vystytis.

 Šaltiniai 

Kategorija:Apvaliosios kirmėlės
Kategorija:Kenkėjai